Twee mense grusaam verbrand - Radio Laeveld 100.5FM Nelspruit
Twee mense grusaam verbrand
Written by lande on May 11, 2018
Twee inwoners van Tonga het in twee afsonderlike voorvalle grusaam doodgebrand as gevolg van gemeenskapsregtigheid. Een van die slagoffers, Elvis Nkuku, het sy voormalige vriendin, Anna Vilakazi, se huis na bewering aan die brand gesteek.
Dit is later ontdek dat die deurhandvatsel vasgebind was sodat Vilakazi nie uit die huis kon vlug nie. Vilakazi is onherkenbaar verbrand. Nkuku het na Magudu gevlug, maar gemeenskapslede het hom opgespoor en aangerand. Hulle het hom daarna na sy huis geneem en hom en sy huis aan die brand gesteek.
Die Tonga-polisie is in kennis gestel en die forensiese patologie-eenheid het die liggaam verwyder. ‘n Moordsaak is by die stasie geopen, maar geen verdagtes is tot dusver gearresteer nie. Ondersoeke is aan die gang.
Tagged as mpumalanga